P6_TA(2006)0519

"Ötletek" egyedi program (hetedik kutatási, technológiafejlesztési és demonstrációs keretprogram, 2007-2013) *

Az Európai Parlament jogalkotási állásfoglalása az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007-2013) végrehajtására irányuló "Ötletek" egyedi programról szóló tanácsi határozatra irányuló javaslatról (COM(2005)0441 - C6-0382/2005 - 2005/0186(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2005)0441) [1] és annak módosított változatára (COM(2005)0441/2) [1],

- tekintettel az EK-Szerződés 166. cikkére, amely alapján a Tanács konzultált a Parlamenttel (C6-0382/2005),

- tekintettel eljárási szabályzata 51. cikkére,

- tekintettel Ipari, Kutatási és Energiaügyi Bizottság jelentésére és a Költségvetési Bizottság, valamint a Kulturális és Oktatási Bizottság véleményére (A6-0369/2006),

1. jóváhagyja a Bizottság javaslatát, annak módosított formájában;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot a Parlamenttel való ismételt konzultációra abban az esetben, ha lényegesen módosítani kívánja a Bizottság javaslatát;

5. utasítja elnökét, hogy továbbítsa álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(4) preambulumbekezdés

(4) A felderítő kutatásra vonatkozó javaslatokat kizárólag a szakértői értékelés megítélése szerint, a kiválóság kritériuma alapján kell elbírálni, a hangsúlyt pedig az interdiszciplináris, nagy kockázattal járó úttörő projektekre, az új csoportok és a kevesebb tapasztalattal rendelkező kutatók, valamint a már működő kutatócsoportokra szükséges helyezni. | (4) A felderítő kutatásra vonatkozó javaslatokat az alapkutatás értelmében kizárólag a szakértői értékelés megítélése szerint, a kiválóság kritériuma alapján kell elbírálni, a hangsúlyt pedig az inter- és multidiszciplináris, nagy kockázattal járó úttörő projektekre, az új csoportok és a kevesebb tapasztalattal rendelkező kutatók, valamint a már működő kutatócsoportokra kell helyezni. |

2. módosítás

(6) preambulumbekezdés

(6) Az egyedi program végrehajtásáért az Európai Bizottság felel, és garantálja az Európai Kutatási Tanács teljes autonómiáját és integritását, valamint funkcionális hatékonyságát. | (6) Az egyedi program végrehajtásáért egy két-, legfeljebb hároméves kísérleti időszak alatt a Bizottság felel, és garantálja az Európai Kutatási Tanács teljes autonómiáját és integritását, valamint funkcionális hatékonyságát. |

3. módosítás

(8) preambulumbekezdés

(8) Az EKT integritásának garantálása érdekében a Bizottságnak biztosítania szükséges az egyedi program előre meghatározott célok szerinti végrehajtását. | (8) Az EKT integritásának garantálása érdekében a Bizottságnak az Európai Parlamenttel és a Tanáccsal együttesen biztosítania szükséges az egyedi program előre meghatározott célok szerinti végrehajtását. |

4. módosítás

(10) preambulumbekezdés

(10) A keretprogram kiegészíti a tagállamokban végzett tevékenységeket és más, a lisszaboni célkitűzések megvalósítására irányuló átfogó stratégiai törekvéshez szükséges közösségi cselekvéseket, ezen belül különösen a strukturális alapok, a mezőgazdaság, az oktatás, a szakképzés, a versenyképesség és az innováció, az ipar, az egészségügy, a fogyasztóvédelem, a foglalkoztatás, az energiaügy, a közlekedés és a környezetvédelem területére vonatkozókat. | (10) A keretprogram kiegészíti a tagállamokban végzett tevékenységeket és más, a lisszaboni célkitűzések megvalósítására irányuló átfogó stratégiai törekvéshez szükséges közösségi cselekvéseket, ezen belül különösen a strukturális alapok, a mezőgazdaság, az oktatás, a szakképzés, a kultúra és a média, a versenyképesség és az innováció, az ipar, az egészségügy, a fogyasztóvédelem, a foglalkoztatás, az energiaügy, a közlekedés és a környezetvédelem területére vonatkozókat. |

5. módosítás

(13) preambulumbekezdés

(13) Az e program keretében végzett kutatási tevékenységek esetében tiszteletben kell tartani az etikai alapelveket, beleértve azokat is, amelyek az Európai Unió alapjogi chartájában jutnak kifejezésre. | (13) Az e program keretében végzett kutatási tevékenységek esetében tiszteletben kell tartani az etikai alapelveket, beleértve azokat is, amelyek az Európai Unió alapjogi chartájában jutnak kifejezésre, és az etikai és kulturális sokszínűség tiszteletben tartásával hangsúlyozni kell a kutatás polgári és emberi értékét. |

6. módosítás

(14a) preambulumbekezdés (új)

| (14a) A pályázati felhívások egyszerűsítése és a költségek csökkentése érdekében a Bizottságnak létre kell hoznia egy adatbázist, amely a pályázati felhívásban résztvevők értesítésének előfeltételeit tartalmazza. |

7. módosítás

(17) preambulumbekezdés

(17) A Bizottság gondoskodik az EKT működésének független értékeléséről. Az értékelés fényében és figyelembe véve az EKT alapelveivel kapcsolatos tapasztalatokat, legkésőbb 2010-ig fontolóra kell venni az EKT jogi szempontból független struktúrává való átszervezésének lehetőségét, például a Szerződés 171. cikke alapján. | (17) A Bizottságnak egy két-, legfeljebb hároméves kísérleti időszak alatt biztosítania kell az EKT működésének független értékelését. Az így kapott eredmények alapján az EKT-t tartósan egy olyan struktúra irányába kell átformálni, amely biztosítja az EKT maximális autonómiáját és ezzel egyidejűleg az átláthatóságot is. Ezért legkésőbb 2010-ig fontolóra kell venni az EKT jogi szempontból független struktúrává való átszervezésének lehetőségét, például a Szerződés 171. cikke alapján. |

8. módosítás

2. cikk

A keretprogram II. mellékletével összhangban az egyedi program végrehajtásához szükségesnek ítélt összeg 7460 millió EUR, amelyből kevesebb mint 6% a Bizottság igazgatási kiadásait fedezze. | A keretprogram II. mellékletével összhangban az egyedi program végrehajtásához szükségesnek ítélt összeg 7560 millió EUR, amelyből legfeljebb 3% az EKT számára évente rendelkezésre álló költségvetés igazgatási és személyzeti kiadásait fedezi. |

9. módosítás

2a. cikk (új)

| 2a. cikk (1) A Bizottság megteszi a szükséges lépéseket annak érdekében, hogy meggyőződjön arról, hogy a finanszírozott tevékenységeket hatékonyan, és az 1605/2002/EK, Euratom rendelet rendelkezéseivel összhangban hajtották végre. (2) Az egyedi program teljes adminisztratív költségeinek - ideértve a felállítani javasolt végrehajtó ügynökség belső és vezetési költségeit - arányosaknak kell lenniük az ezen programban elvégzett feladatokkal és a költségvetési és jogalkotási hatóságok határozatai tárgyát kell képezniük. (3) A költségvetési előirányzatokat a hatékony és eredményes pénzügyi gazdálkodás elvei, nevezetesen a gazdaságosság, a teljesítmény, a hatékonyság és az arányosság elve szerint kell felhasználni. |

27. módosítás

3. cikk, (2a) bekezdés (új)

| Az e keretprogram jóváhagyása előtt kinyert emberi embrionális őssejtek használatát illetően az intézményeket, szervezeteket és kutatókat az érintett tagállam(ok) jogi keretével összhangban álló, szigorú engedélyeztetésnek és ellenőrzésnek kell alávetni. |

10. módosítás

4. cikk, (4) bekezdés

(4) A Bizottság garantálni fogja az Európai Kutatási Tanács autonómiáját és integritását, és biztosítani fogja az arra bízott feladatok megfelelő végrehajtását. | (4) Az Európai Parlamenttel és a Tanáccsal együttműködve a Bizottság garantálni fogja az Európai Kutatási Tanács autonómiáját és integritását, és biztosítani fogja az arra bízott feladatok megfelelő végrehajtását. |

| A Tudományos Tanács és a Bizottság éves jelentést terjeszt az Európai Parlament és a Tanács elé az EKT munkájáról, amely különösen arra keresi a választ, hogy a kitűzött célokat menynyiben tudták megvalósítani. |

11. módosítás

4. cikk, (4a) bekezdés (új)

| (4a) A Bizottság biztosítja a kutatási eredmények értékelését, és jelentést tesz a dinamikus, tudásalapú európai társadalomhoz való hozzájárulásukról. |

12. módosítás

5. cikk (1) bekezdése

(1) A Tudományos Tanács a Bizottság által kinevezett legjobb hírű tudósokból, mérnökökből és elméleti szakemberekből áll, akik külső érdekektől független módon, saját nevükben járnak el. | (1) A Tudományos Tanács a legjobb hírű tudósokból, mérnökökből és elméleti szakemberekből áll, akik lehetőség szerint minden szak- és kutatási területet képviselnek, és a kiemelkedő tudományos kiválóság mellett többéves tapasztalattal is rendelkeznek a tudománymenedzsment területén, valamint külső érdekektől független módon, saját nevükben járnak el. |

13. módosítás

5. cikk (3) bekezdése, -a) pont (új)

| -a)általános stratégia az EKT munkájához, amelyet szabályos időközönként hozzá kell igazítani a tudományos követelményekhez; |

14. módosítás

5. cikk (3) bekezdése, b) pont

b)a szakértői értékelés módszerei és a pályázatok értékelése, amelyek alapján meghatározzák a finanszírozandó pályázatokat; | b)a szakértői értékelés, valamint a pályázatok értékelése módszerei és elvei, amelyek alapján meghatározzák a finanszírozandó pályázatokat; |

15. módosítás

6. cikk, (1) bekezdés

(1) A Bizottság az egyedi program végrehajtására munkaprogramot fogad el, amely részletesebben bemutatja az I. mellékletben meghatározott célkitűzéseket és tudományos és technológiai prioritásokat, az ezekhez kapcsolódó finanszírozást, valamint a végrehajtás időrendjét. | (1) A Bizottság és a Tudományos Tanács az egyedi program végrehajtására munkaprogramot fogad el, amely részletesebben bemutatja az I. mellékletben meghatározott célkitűzéseket és tudományos és technológiai prioritásokat, az ezekhez kapcsolódó finanszírozást, valamint a végrehajtás időrendjét. |

16. módosítás

7a. cikk (új)

| 7a. cikk A Bizottság előzetesen tájékoztatja a költségvetési hatóságot, amikor el kíván térni a kiadásoknak az Európai Unió általános költségvetése megjegyzéseiben és mellékletében meghatározott felosztásától. |

17. módosítás

8. cikk (6) bekezdés

(6) A Bizottság rendszeresen tájékoztatja a bizottságot az egyedi program végrehajtásának előrehaladásáról. | (6) A Bizottság rendszeresen tájékoztatja a bizottságot, valamint az Európai Parlament illetékes bizottságát az egyedi program végrehajtásának előrehaladásáról, és tájékoztatást ad számukra az egyedi program keretében finanszírozott valamennyi KTF-cselekvésről. |

18. módosítás

8. cikk, (6a) bekezdés (új)

| (6a) A Bizottság értékelő jelentése tartalmazza a pénzgazdálkodás hatékonyságának és eredményességének értékelését, valamint az egyedi program költségvetési és pénzügyi gazdálkodása hatékonyságának és szabályosságának értékelését. |

19. módosítás

8a. cikk (új)

| 8a. cikk (1) Egy két-, legfeljebb hároméves kísérleti időszakot követően független szakértők értékelik az EKT munkáját. A szakértők értékelik, hogy milyen mértékben teljesültek az EKT célkitűzései, és az eljárási folyamatokat hatékonnyá és átláthatóvá tették-e, és, hogy biztosítva van-e a független tudományos munka, valamint figyelembe vették-e a tudományos kiválóság alapgondolatát. Ezenkívül az értékelés foglalkozik azzal a kérdéssel is, hogy hosszú távon mely struktúra lenne a legmegfelelőbb az EKT számára. (2) Ezen értékelés ellenére az EKT számára minden esetben olyan hosszú távú struktúrát kell választani, amely biztosítja maximális autonómiáját, miközben garantálja a Bizottsággal, az Európai Parlamenttel és a Tanáccsal szembeni átláthatóságot és elszámoltathatóságot is. |

20. módosítás

I. melléklet, "Tevékenységek" alcím, (1a) bekezdés (új)

| A multidiszciplinaritást és az interdiszciplinaritást elsőként az egynél több technológiai vagy tudományos témákra alkalmazandó közös mechanizmusokkal segítik elő. Az interdiszciplinaritás megoldja majd a problémák - beleértve a prioritással rendelkező témákban rejlő problémák - összetettsége által felvetett kihívásokat, amelyek közül a legtöbb tekintetében egy pusztán unidiszciplináris megközelítés képtelen a megfelelő tudományos előrehaladás elérésére, valamint megakadályozza azt, hogy az eredmények alkalmasak legyenek a társadalmi, környezeti vagy gazdasági előrehaladásra történő átváltásra. |

21. módosítás

I. melléklet, "A Tudományos Tanács", (1) bekezdés

A. Tudományos Tanács az európai tudományos közösség legmagasabb szintű - magánszemélyként saját jogán, külső érdekektől függetlenül eljáró - képviselőiből áll. Tagjait a Bizottság nevezi ki egy, a személyek kiválasztására szolgáló független eljárást követően. | A Tudományos Tanács az európai tudományos közösség legmagasabb szintű - magánszemélyként saját jogán, külső érdekektől függetlenül eljáró - képviselőiből áll, akik lehetőség szerint minden szakterületet és kutatási ágazatot képviselnek, és a kiemelkedő tudományos kiválóság mellett többéves tapasztalattal rendelkeznek a tudománymenedzsment területén, valamint külső érdekektől független módon, saját nevükben járnak el. |

| Tagjait a tudományos közösség tagjai közül a Tudományos Tanács választja ki a tudományos kutatási területek sokféleségének biztosításával, az európai jogalkotók által a Szerződés 251. cikkében megfogalmazott általános követelmények alapján, és a Bizottság nevezi ki a jelölteknek az Európai Parlament általi meghallgatását követően. |

| A tagok megbízatásának időtartama négy év, amely egyszer három évre meghosszabbítható. A tagokat rotációs rendszerben választják, amelynek megfelelően minden választás során egyharmad arányban új tagokat választanak. |

| A Tudományos Tanács tagjai az érdekellentétek elkerülése érdekében magatartási kódexet fogadnak el. |

| A Tudományos Tanács főtitkárt nevez ki a munkája megszervezésének támogatására, valamint a Bizottsággal és a célzott végrehajtó struktúrával való hatékony kapcsolattartásra. |

22. módosítás

I. melléklet, "Célzott végrehajtó struktúra"

A célzott végrehajtó struktúra a programnak az éves munkaprogramban meghatározottak szerinti adminisztratív végrehajtásának és megvalósításának minden aspektusáért felelős. Feladata különösen az értékelési eljárások, a szakértői értékelési és a kiválasztási folyamat végrehajtásának biztosítása a Tudományos Tanács által megállapított alapelveknek megfelelően, valamint a támogatásokkal kapcsolatos pénzgazdálkodás és tudományos irányítás biztosítása. | A Tudományos Tanácsot kezdetben egy, a programnak az éves munkaprogramban meghatározottak szerinti adminisztratív végrehajtásának és megvalósításának minden aspektusáért felelős, célzott végrehajtó struktúra támogatja. Feladata különösen az értékelési eljárások, a szakértői értékelési és a kiválasztási folyamat végrehajtásának biztosítása a Tudományos Tanács által megállapított alapelveknek megfelelően, valamint a támogatásokkal kapcsolatos pénzgazdálkodás és tudományos irányítás biztosítása. |

| A célzott végrehajtó struktúra személyzetét határozott idejű szerződéssel alkalmazott tudományos és adminisztratív személyzet alkotja, a tudományos személyzetet a Tudományos Tanács választja ki egy átlátható és nyilvános eljárás keretében. Az adminisztratív személyzetet e célból toborzott, vagy az EU intézményekből átvett személyek alkotják. |

| Az EKT zavartalan működése, stabilitása és folyamatossága érdekében az adminisztrációnak hatékonynak kell lennie, és a minimumra kell korlátozódnia. |

23. módosítás

I. melléklet, "Célzott végrehajtó struktúra", (1a.) bekezdés (új)

| A célzott végrehajtó struktúra rendszeresen jelentést tesz a Tudományos Tanácsnak. |

24. módosítás

I. melléklet, "Az Európai Bizottság szerepe", bevezető rész

Az Európai Bizottság garantálja az Európai Kutatási Tanács teljes autonómiáját és integritását. A program végrehajtásával kapcsolatos felelőssége a gyakorlatban annak biztosítását jelenti, hogy a programot a fent meghatározott tudományos célkitűzésekkel és tudományos kiválóságra vonatkozó követelményekkel összhangban valósítják meg a függetlenül eljáró Tudományos Tanács által meghatározottak szerint. A Bizottság különösen: | Az Európai Parlamenttel és a Tanáccsal együttműködve a Bizottság garantálja az Európai Kutatási Tanács teljes autonómiáját és integritását. A program végrehajtásával kapcsolatos felelőssége a gyakorlatban annak biztosítását jelenti, hogy a programot a fent meghatározott tudományos célkitűzésekkel és tudományos kiválóságra vonatkozó követelményekkel összhangban valósítják meg a függetlenül eljáró Tudományos Tanács által meghatározottak szerint. A Bizottság különösen: |

25. módosítás

I. melléklet, "Az Európai Bizottság szerepe", második francia bekezdés

-elfogadja a Tudományos Tanács által kialakított munkaprogramot és a végrehajtási módszertannal kapcsolatos álláspontokat | -a Tudományos Tanáccsal együtt elfogadja a Tudományos Tanács által kialakított munkaprogramot és a végrehajtási módszertannal kapcsolatos álláspontokat |

26. módosítás

I. melléklet, "Az Európai Bizottság szerepe", 5a. pont (új)

| -a Tudományos Tanáccsal egyetértésben kijelöli a célzott végrehajtó struktúra igazgatóját és irányító személyzetét. |

[1] A Hivatalos Lapban még nem tették közzé.

--------------------------------------------------